Document ID: 31992L0061

ΟΔΗΓΙΑ 92/61/ΕΟΚ ΤΟΥ ΣΥΜΒΟΥΛΙΟΥ της 30ής Ιουνίου 1992 περί εγκρίσεως τύπου των δικύκλων ή τρικύκλων οχημάτων με κινητήρα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,
την πρόταση της Επιτροπής (1),
Σε συνεργασία με το Ευρωπαϊκό Κοινοβούλιο (2),
Έχοντας υπόψη τη γνώμη της Οικονομικής και Κοινωνικής Επιτροπής (3),
Εκτιμώντας:
ότι κρίνεται σκόπιμο να θεσπιστούν τα μέτρα για την προοδευτική εγκαθίδρυση της εσωτερικής αγοράς στη διάρκεια περιόδου που λήγει στις 31 Δεκεμβρίου 1992- ότι η εσωτερική αγορά αποτελείται από ένα χώρο χωρίς εσωτερικά σύνορα μέσα στον οποίο διασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων-
ότι, σε κάθε κράτος μέλος, τα δίκυκλα και τρίκυκλα οχήματα με κινητήρα πρέπει να ανταποκρίνονται σε ορισμένα τεχνικά χαρακτηρικά τα οποία ορίζονται από επιτακτικές προδιαγραφές που διαφέρουν από το κράτος μέλος στο άλλο- ότι λόγω της ανομοιογένειάς τους, οι εν λόγω προδιαγραφές παρεμποδίζουν τις συναλλαγές στο εσωτερικό της Κοινότητας-
ότι αυτά τα εμπόδια ως προς την εγκαθίδρυση και λειτουργία της εσωτερικής αγοράς μπορούν να εξαλειφθούν εάν θεσπισθούν οι ίδιες προδιαγραφές από όλα τα κράτη μέλη αντί των εθνικών τους κανονιστικών ρυθμίσεων-
ότι ο έλεγχος της τήρησης των τεχνικών προδιαγραφών πραγματοποιείται συνήθως από τα κράτη μέλη πριν τη διάθεση στην αγορά αυτών των οχημάτων επί των οποίων εφαρμόζονται οι εν λόγω προδιαγραφές και ότι ο έλεγχος αυτός αφορά τους διαφόρους τύπους των οχημάτων αυτών-
ότι είναι αναγκαίο να καθοριστούν με ακρίβεια και με ομοιόμορφο τρόπο οι ορισμοί που ισχύουν για τα οχήματα αυτά (μοτοποδήλατα, μοτοσυκλέτες, τρίκυκλα και τετράκυκλα) και, ειδικότερα ο ορισμός του μοτοποδηλάτου, δεδομένου ότι στα κράτη μέλη υπάρχουν περίπου δεκαπέντε διαφορετικοί ορισμοί για αυτόν τον τύπο οχήματος- ότι αυτοί οι πολυάριθμοι ορισμοί, οι οποίοι στην πραγματικότητα αντιπροσωπεύουν ισάριθμες κατηγορίες οχημάτων, αποτελούν σημαντικά εμπόδια στις συναλλαγές, δεδομένου ότι η παραγωγή πρέπει να διαφοροποιείται ανάλογα με τη χώρα όπου διατίθεται στην αγορά και ότι το γεγονός αυτό αποτελεί κατάτμηση της αγοράς του μοτοποδηλάτου-
ότι η εξέταση των στοιχείων και χαρακτηριστικών των οχημάτων αυτών, δεδομένων των υπαρχουσών σήμερα τεχνολογιών, είχε ως αποτέλεσμα να επιλεγούν, για τους σκοπούς του παρόντος κανονισμού, μόνον εκείνα που αναγράφονται στο παράρτημα Ι- ότι, με βάση την τεχνολογική πρόοδο και ανάπτυξη, είναι σκόπιμο να εξεταστούν τα επιπλέον στοιχεία και χαρακτηριστικά που πρέπει να προστεθούν, εφόσον χρειάζεται, σε εκείνα που ήδη περιλαμβάνονται στο παράρτημα Ι-
ότι λόγω των τεχνολογικών καινοτομιών και της εξέλιξης της τεχνικής, θα πρέπει να εξεταστούν, το αργότερο τρία χρόνια μετά τη θέση σε εφαρμογή της παρούσας οδηγίας, τα στοιχεία και χαρακτηριστικά, ιδίως όσον αφορά την παθητική ασφάλεια, που πρέπει να προστεθούν στα στοιχεία και χαρακτηριστικά που περιλαμβάνονται στο παράρτημα Ι-
ότι οι εναρμονισμένες τεχνικές προδιαγραφές που ισχύουν για τα διάφορα στοιχεία και χαρακτηριστικά των οχημάτων αυτών πρέπει να συγκεντρωθούν σε ειδικές οδηγίες- ότι ο έλεγχος της τήρησης των προδιαγραφών αυτών, καθώς και η αναγνώριση από κάθε κράτος μέλος του ελέγχου που πραγματοποιούν τα υπόλοιπα κράτη μέλη απαιτούν την θέση σε εφαρμογή διαδικασίας κοινοτικής έγκρισης για κάθε τύπο των οχημάτων αυτών-
ότι η διαδικασία αυτή πρέπει να επιτρέπει σε κάθε κράτος μέλος να διαπιστώνει ότι κάθε τύπος οχήματος έχει υποβληθεί στους ελέγχους οι οποίοι προβλέπονται στις ειδικές οδηγίες και σημειώνονται σε πιστοποιητικό έγκρισης τύπου- ότι η διαδικασία αυτή πρέπει να επιτρέπει επίσης στους κατασκευαστές να συντάσσουν πιστοποιητικό πιστότητας για όλα τα οχήματα που είναι σύμφωνα προς τον εγκεκριμένο τύπο- ότι, εφόσον ένα όχημα συνοδεύεται από το πιστοποιητικό αυτό, μπορεί να διατίθεται στην αγορά, να πωλείται και να λαμβάνει άδεια κυκλοφορίας και να χρησιμοποιείται σε όλο το έδαφος της Κοινότητας-
ότι με την επιφύλαξη του άρθρου 169 της συνθήκης, κρίνεται σκόπιμο να προβλεφθούν, στα πλαίσια της συνεργασίας μεταξύ των αρμοδίων αρχών των κρατών μελών, κατάλληλες διατάξεις για τη διευκόλυνση της επίλυσης διαφορών τεχνικού χαρακτήρα σχετικών με τη συμμόρφωση της παραγωγής προς τον εγκεκριμένο τύπο-
ότι ένα όχημα, μολονότι είναι σύμφωνα προς τον εγκεκριμένο τύπο, μπορεί, ωστόσο, να παρουσιάσει μειονεκτήματα, που θέτουν ενδεχομένως σε κίνδυνο την ασφάλεια της οδικής κυκλοφορίας και ότι, ως εκ τούτου, κρίνεται σκόπιμο να προβλεφθεί κατάλληλη διαδικασία για να αποφεύγεται ο κίνδυνος αυτός-
ότι η τεχνική πρόοδος απαιτεί ταχεία προσαρμογή των τεχνικών προδιαγραφών που καθορίζονται από τις ειδικές οδηγίες- ότι είναι σκόπιμο, προκειμένου να διευκολυνθεί η εφαρμογή των αναγκαίων για το σκοπό αυτό μέτρων, να προβλεφθεί διαδικασία που να θεσπίζει στενή συνεργασία μεταξύ των κρατών μελών και της Επιτροπής στα πλαίσια της επιτροπής για την προσαρμογή στην τεχνική πρόοδο των οδηγιών που αναφέρονται στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα-
ότι διαδικασίες ανάλογες με εκείνες που προβλέπονται για τα οχήματα αυτά πρέπει να εφαρμόζονται ως προς τα δομικά τους στοιχεία και τις τεχνικές τους ενότητες-
ότι η οδική ασφάλεια, η προστασία του περιβάλλοντος και η προστασία των καταναλωτών απαιτούν, μεταξύ άλλων, για τα οχήματα και τα δομικά στοιχεία που αποτελούν το αντικείμενο της παρούσας οδηγίας, υψηλού επιπέδου προδιαγραφές κατασκευής και βιομηχανικής παραγωγής και ότι οι προδιαγραφές αυτές αποβλέπουν ταυτόχρονα στη διασφάλιση της ενότητας της αγοράς- ότι είναι, ως εκ τούτου, αναγκαίο να υπάρξει ολική εναρμόνιση-
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
ΚΕΦΑΛΑΙΟ Ι Πεδίο εφαρμογής και ορισμοί
Άρθρο 1
1. Η παρούσα οδηγία εφαρμόζεται για όλα τα δίκυκλα ή τρίκυκλα οχήματα με κινητήρα, με δίδυμους τροχούς ή μη, που προορίζονται για οδική κυκλοφορία καθώς και στις τεχνικές ενότητες και τα δομικά τους στοιχεία.
Η παρούσα οδηγία δεν εφαρμόζεται στα ακόλουθα οχήματα:
- στα οχήματα με μέγιστη ταχύτητα εκ κατασκευής που δεν υπερβαίνει τα 6 km/h,
- στα οχήματα που πρόκειται να οδηγούνται από πεζούς,
- στα οχήματα που πρόκειται να χρησιμοποιηθούν από σωματικά μειονεκτούντες,
- τα οχήματα, που προορίζονται για αγώνες, επί ή εκτός οδού,
- τα οχήματα που ήδη χρησιμοποιούνται πριν από τη θέση σε εφαρμογή της παρούσας οδηγίας,
- τους γεωργικούς ελκυστήρες και τα γεωργικά ή άλλα μηχανήματα,
- τα οχήματα που έχουν σχεδιασθεί για χρήση κυρίως εκτός οδού και για λόγους αναψυχής με τρεις συμμετρικούς τροχούς, όπου ο ένας είναι στο εμπρόσθιο μέρος και οι άλλοι δύο στο οπίσθιο,
καθώς και στα δομικά στοιχεία ή τις τεχνικές ενότητές τους, εφόσον αυτά δεν προορίζονται να τοποθετηθούν στα οχήματα στα οποία εφαρμόζεται η παρούσα οδηγία.
2. Τα οχήματα που αναφέρονται στην παράγραφο 1 κατανέμονται σε:
- μοτοποδήλατα, ήτοι τα δίκυκλα ή τρίκυκλα που είναι εξοπλισμένα με κινητήρα, κυβισμού μέχρι 50 cm 3 εάν είναι εσωτερικής καύσης, και έχουν μέγιστη ταχύτητα εκ κατασκευής μέχρι 45 km/h,
- μοτοσυκλέτες, ήτοι τα δίκυκλα οχήματα με ή χωρίς καλάθι (side-car) που είναι εξοπλισμένα με κινητήρα άνω των 50 cm 3 εάν είναι εσωτερικής καύσης, ή/και που έχουν μέγιστη εκ κατασκευής ταχύτητα άνω των 45 km/h,
- τρίκυκλα, ήτοι τα οχήματα με τρεις συμμετρικούς τροχούς που είναι εξοπλισμένα με κινητήρα κυβισμού άνω των 50 cm 3 εάν είναι εσωτερικής καύσης ή/και έχουν μέγιστη εκ κατεσκευής ταχύτητα άνω των 45 km/h.
3. Η παρούσα οδηγία εφαρμόζεται επίσης στα οχήματα με κινητήρα με τέσσερις τροχούς ή "τετράκυκλα", με τα ακόλουθα χαρακτηριστικά:
α) τα ελαφρά τετράκυκλα, των οποίων η μάζα κενού οχήματος είναι μικρότερη από 350 kg, μη συμπεριλαμβανομένης της μάζας των συσσωρευτών των ηλεκτρικών οχημάτων, των οποίων η μέγιστη ταχύτητα εκ κατασκευής είναι το πολύ 45 km/h και των οποίων ο κινητήρας έχει κυβισμό μικρότερο ή ίσο προς 50 cm 3 προκειμένου για κινητήρες με επιβαλλόμενη ανάφλεξη (ή των οποίων η μέγιστη καθαρή ισχύς είναι μικρότερη ή ίση προς 4 kW προκειμένου για κινητήρες, άλλου τύπου), που λογίζονται ως μοτοποδήλατα-
β) τα άλλα τετράκυκλα εκτός από εκείνα που αναφέρονται στο στοιχείο α), των οποίων η μάζα κενού οχήματος είναι μικρότερη ή ίση προς 400 kg (550 kg όταν το όχημα προορίζεται για μεταφορά εμπορευμάτων), μη συμπεριλαμβανομένης της μάζας των συσσωρευτών των ηλεκτρικών οχημάτων, των οποίων η μέγιστη καθαρή ισχύς είναι μικρότερη ή ίση προς 15 kW, που λογίζονται ως τρίκυκλα.
Ωστόσο, η παρούσα οδηγία εφαρμόζεται στα οχήματα που αναφέρονται στο στοιχείο β) μόνο από 1ης Ιουλίου 1994, εφόσον πληρούνται οι προϋποθέσεις που προβλέπονται στο άρθρο 15 παράγραφος 3.
Άρθρο 2
Κατά την έννοια της παρούσας οδηγίας νοείται ως:
1. τύπος οχήματος: τα οχήματα που ανήκουν στην ίδια κατηγορία (δίκυκλο ή τρίκυκλο μοτοποδήλατο, μοτοσικλέτα, μοτοσικλέτα με καλάθι, τρίκυκλο και τετράκυκλο) και προέρχονται από τον ίδιο κατασκευαστή, τα οποία έχουν το ίδιο πλαίσιο και την ίδια ονομασία τύπου που δίδεται από τον κατασκευαστή.
Ένας τύπος οχήματος μπορεί να έχει παραλλαγές και εκδόσεις-
2. παραλλαγή: τα οχήματα ιδίου τύπου που παρουσιάζουν διαφορές ως προς:
- τη μορφή του αμαξώματος,
- τη μάζα σε κατάσταση λειτουργίας και την τεχνικώς αποδεκτή μέγιστη μάζα (διαφορά ανώτερη του 20 %),
- την αρχή λειτουργίας του κινητήρα (με επιβαλλόμενη ανάφλεξη, με ανάφλεξη με συμπίεση, ηλεκτρική, υβριδική κ.λπ.),
- τον κύκλο (δίχρονο ή τετράχρονο),
- τον κυβισμό (διαφορά ανώτερη του 30 %),
- τον αριθμό και τη διάταξη των κυλίνδρων,
- την ισχύ (διαφορά ανώτερη του 30 %),
- τον τρόπο λειτουργίας (σε περίπτωση ηλεκτρικού κινητήρα),
- τον αριθμό και τη χωρητικότητα των συσσωρευτών πρόωσης.
Οι παραλλαγές μπορούν να έχουν διάφορες εκδόσεις-
3. έκδοση: τα οχήματα ιδίου τύπου και, κατά περίπτωση, της ίδιας παραλλαγής που παρουσιάζουν ενδεχομένως διαφορές ως προς:
- τη μετάδοση της ισχύος (αυτόματο ή μη κιβώτιο ταχυτήτων, σχέσεις μετάδοσης, τρόπος χειρισμού της αλλαγής ταχυτήτων κ.λπ.),
- τον κυβισμό (διαφορά μικρότερη ή ίση του 30 %),
- την ισχύ (διαφορά μικρότερη ή ίση του 30 %),
- τη μάζα σε κατάσταση λειτουργίας και την τεχνικώς αποδεκτή μέγιστη μάζα (διαφορά μικρότερη ή ίση του 20 %),
- άλλες μικρής σημασίας μετατροπές του κατασκευαστή οι οποίες αφορούν τα ουσιαστικά χαρακτηριστικά που αναφέρονται στο παράρτημα ΙΙ-
4. τεχνική ενότητα: το στοιχείο ή το χαρακτηριστικό που πρέπει να πληροί τις προδιαγραφές ειδικής οδηγίας και πρόκειται να αποτελέσει μέρος οχήματος. Η έγκριση τύπου τους μπορεί να χορηγείται μεμονωμένα αλλά πάντοτε σε συνδυασμό με έναν ή περισσότερους τύπους συγκεκριμένων οχήματων-
5. δομικό στοιχείο ή στοιχείο: το στοιχείο ή το χαρακτηριστικό που πρέπει να πληροί τις προδιαγραφές ειδικής οδηγίας και πρόκειται να αποτελέσει μέρος ενός οχήματος. Η έγκριση τύπου τους μπορεί να χορηγείται ανεξάρτητα από το όχημα. Μια τεχνική ενότητα ή ένα δομικό στοιχείο μπορεί να είναι είτε εκ κατασκευής - εξ αρχικής συναρμολόγησης ή εξ αντικατάστασης - εφόσον ανήκει στον (στους) τύπο(ους) με τον (τους) οποίο(ους) είναι εξοπλισμένο το όχημα κατά την έγκριση, είτε όχι εκ κατασκευής μόνο σε περίπτωση αντικατάστασης-
6. έγκριση τύπου οχήματος: η πράξη με την οποία κράτος μέλος διαπιστώνει ότι ένας τύπος οχήματος πληροί τόσο τις τεχνικές προδιαγραφές των ειδικών οδηγιών όσο και τους ελέγχους ακριβείας των στοιχείων του κατασκευαστή τα οποία προβλέπονται στο διεξοδικό κατάλογο του παραρτήματος Ι-
7. έγκριση τύπου στοιχείου: η πράξη με την οποία κράτος μέλος διαπιστώνει ότι ένα χαρακτηριστικό ή μια τεχνική ενότητα (έγκριση τύπου τεχνικής ενότητας) ή ένα δομικό στοιχείο (έγκριση τύπου στοιχείου) πληροί τις τεχνικές προδιαγραφές της ειδικής οδηγίας που την/το αφορά και προβλέπεται στο διεξοδικό κατάλογο του παραρτήματος Ι. Οι εγκρίσεις τύπου οχήματος ή στοιχείου μπορούν να επεκταθούν σε περίπτωση μετατροπών, παραλλαγών ή εκδόσεων-
8. δίδυμοι τροχοί: δύο τροχοί συναρμολογημένοι επί του ιδίου άξονος, των οποίων η απόσταση μεταξύ των κέντρων των επιφανειών επαφής τους με το έδαφος είναι μικρότερη των 460 mm. Αυτοί οι δίδυμοι τροχοί θεωρούνται ως ένας τροχός-
9. οχήματα διπλής προώσεως: τα οχήματα που έχουν δύο διαφορετικά συστήματα προώσεως, π.χ. ηλεκτρικό και θερμικό-
10. κατασκευαστής: το πρόσωπο ή ο οργανισμός ο οποίος είναι υπεύθυνος έναντι των αρμοδίων για την έγκριση αρχών για όλα τα θέματα που αφορούν τη διαδικασία έγκρισης τύπου οχήματος ή στοιχείου και την πιστότητα της παραγωγής- αυτό το πρόσωπο δεν είναι δε απαραίτητο να συμμετέχει άμεσα σε όλα τα στάδια της κατασκευής του οχήματος, του στοιχείου ή της τεχνικής ενότητας που υποβάλλεται προς έγκριση τύπου-
11. τεχνική υπηρεσία: ο οργανισμός ή ο φορέας ο οποίος έχει εγκριθεί ως εργαστήριο δοκιμών για τη διεξαγωγή δοκιμών ή επιθεωρήσεων εξ ονόματος της αρμόδιας για τις εγκρίσεις αρχής ενός κράτους μέλους. Το έργο αυτό μπορεί να ασκείται από τις ίδιες τις αρμόδιες αρχές.
ΚΕΦΑΛΑΙΟ ΙΙ Διαδικασία χορήγησης της έγκρισης τύπου οχήματος ή στοιχείου
Άρθρο 3
Κάθε αίτηση έγκρισης τύπου οχήματος ή στοιχείου υποβάλλεται σε ένα κράτος μέλος από τον κατασκευαστή. Η αίτηση συνοδεύεται από δελτίο πληροφοριών του οποίου το υπόδειγμα, για την έγκριση τύπου οχήματος, περιλαμβάνεται στο παράρτημα ΙΙ και, για την έγκριση τύπου στοιχείου περιλαμβάνεται σε παράρτημα ή προσάρτημα κάθε ειδικής οδηγίας που αφορά τη συγκεκριμένη τεχνική ενότητα ή το δομικό στοιχείο, καθώς και από τα έγγραφα που αναφέρονται στο εν λόγω δελτίο. Για τον ίδιο τύπο οχήματος, τεχνικής ενότητας ή δομικού στοιχείου, η αίτηση μπορεί να υποβληθεί μόνο σε ένα κράτος μέλος.
Άρθρο 4
1. Κάθε κράτος μέλος χορηγεί την έγκριση τύπου κάθε τύπου οχήματος, την έγκριση τύπου τεχνικών ενοτήτων ή την έγκριση τύπου δομικών στοιχείων, εφόσον πληρούν τους ακόλουθους όρους:
α) ο τύπος οχήματος πληροί τις τεχνικές προδιαγραφές των ειδικών οδηγιών και ανταποκρίνεται στα στοιχεία που παρέχονται από τον κατασκευαστή, και τα οποία προβλέπονται στο διεξοδικό κατάλογο του παραρτήματος Ι-
β) η τεχνική ενότητα ή το δομικό στοιχείο πληροί τις τεχνικές προδιαγραφές της ειδικής οδηγίας η οποία την ή το αφορά και ανταποκρίνεται στα στοιχεία που παρέχονται από τον κατασκευαστή και προβλέπονται στο διεξοδικό κατάλογο του παραρτήματος Ι.
2. Πριν χορηγήσουν την έγκριση τύπου οχήματος ή στοιχείου, οι αρμόδιες αρχές του κράτους μέλους, λαμβάνουν τα αναγκαία μέτρα για να διασφαλίσουν, εν ανάγκη σε συνεργασία με τις αρμόδιες αρχές του κράτους μέλους όπου πραγματοποιείται η παραγωγή ή όπου το όχημα εισάγεται στην Κοινότητα, ότι έχουν τηρηθεί οι διατάξεις του παραρτήματος VI, ούτως ώστε τα οχήματα που παράγονται, διατίθενται στην αγορά, πωλούνται ή τίθενται σε κυκλοφορία καινούρια, να είναι σύμφωνα με τον εγκεκριμένο τύπο και οι τεχνικές ενότητες και τα δομικά στοιχεία που παράγονται, διατίθενται στην αγορά και πωλούνται καινούρια να είναι σύμφωνα με τον τύπο που έχει εγκριθεί.
3. Οι αρμόδιες αρχές που αναφέρονται στην παράγραφο 2 μεριμνούν, εν ανάγκη σε συνεργασία με τις αρμόδιες αρχές του κράτους μέλους όπου πραγματοποιείται η παραγωγή ή όπου το όχημα εισάγεται στην Κοινότητα, ώστε να εξακολουθεί η τήρηση των διατάξεων του παραρτήματος VI.
4. Εφόσον μια αίτηση έγκρισης τύπου οχήματος συνοδεύεται από ένα ή περισσότερα πιστοποιητικά έγκρισης τύπου στοιχείου εκδοθέντα από ένα ή περισσότερα άλλα κράτη μέλη, το κράτος μέλος το οποίο προβαίνει στην έγκριση τύπου οχήματος υποχρεούται να τα αποδεχθεί αποφεύγοντας έτσι, για τα εγκριθέντα δομικά στοιχεία ή/και τις τεχνικές ενότητες, τους ελέγχους που απαιτούνται στην παράγραφο 1 στοιχείο β).
5. Κάθε κράτος μέλος είναι υπεύθυνο για τις εγκρίσεις τύπου στοιχείου που έχει χορηγήσει. Οι αρμόδιες αρχές του κράτους μέλους το οποίο έχει χορηγήσει την έγκριση τύπου για έναν τύπο οχήματος, διενεργούν τον έλεγχο πιστότητας της παραγωγής, εν ανάγκη σε συνεργασία με τις αρμόδιες αρχές των άλλων κρατών μελών που έχουν χορηγήσει τις εγκρίσεις τύπου δομικών στοιχείων ή τεχνικών ενοτήτων.
Άρθρο 5
1. Η αρμόδια αρχή κράτους μέλους συμπληρώνει, για κάθε τύπο οχήματος για τον οποίο χορηγεί έγκριση τύπου, όλες τις αντίστοιχες στήλες του πιστοποιητικού έγκρισης που παρατίθεται στο παράρτημα ΙΙΙ.
2. Η αρμόδια αρχή κράτους μέλους συμπληρώνει, για κάθε τύπο τεχνικής ενότητας ή δομικού στοιχείου που εγκρίνει, τις στήλες του πιστοποιητικού έγκρισης που περιλαμβάνεται σε παράρτημα ή προσάρτημα κάθε ειδικής οδηγίας σχετικής με τη συγκεκριμένη τεχνική ενότητα ή το δομικό στοιχείο.
Άρθρο 6
1. Οι αρμόδιες αρχές κάθε κράτους μέλους αποστέλλουν στις αρμόδιες αρχές των άλλων κρατών μελών, σε προθεσμία ενός μηνός, αντίγραφο του πιστοποιητικού έγκρισης τύπου που έχει καταρτισθεί για κάθε τύπο οχήματος που εγκρίνουν ή αρνούνται να εγκρίνουν.
2. Οι αρμόδιες αρχές κάθε κράτους μέλους εφαρμόζουν τις διατάξεις που αναφέρονται στην παράγραφο 1 στα πιστοποιητικά έγκρισης τύπου που καταρτίζουν για κάθε τύπο τεχνικής ενότητας ή δομικού στοιχείου που εγκρίνουν ή αρνούνται να εγκρίνουν.
Άρθρο 7
1. Για κάθε τύπο οχήματος που κατασκευάζεται σύμφωνα με τον εγκεκριμένο τύπο, ο κατασκευαστής συντάσσει πιστοποιητικό πιστότητας, του οποίου υπόδειγμα περιλαμβάνεται στο παράρτημα ΙV σημείο Α. Ωστόσο, τα κράτη μέλη μπορούν να ζητήσουν, για λόγους φορολόγησης του οχήματος ή για την έκδοση της αδείας κυκλοφορίας του, να σημειώνονται στο πιστοποιητικό πιστότητας ενδείξεις άλλες από εκείνες που αναφέρονται στο παράρτημα ΙV σημείο Α, εφόσον οι ενδείξεις αυτές περιέχονται αναλυτικά στο δελτίο πληροφοριών.
2. Για κάθε μη εκ κατασκευής τεχνική ενότητα ή δομικό στοιχείο, που κατασκευάζεται σύμφωνα με τον εγκεκριμένο τύπο, ο κατασκευαστής συντάσσει πιστοποιητικό πιστότητας, του οποίου υπόδειγμα περιλαμβάνεται στο παράρτημα ΙV σημείο Β. Το πιστοποιητικό αυτό δεν απαιτείται για τις εκ κατασκευής τεχνικές ενότητες ή δομικά στοιχεία.
3. Εφόσον η προς έγκριση τύπου τεχνική ενότητα ή δομικό στοιχείο δεν πληρούν τη λειτουργία τους ή δεν παρουσιάζουν ιδιαίτερο χαρακτηριστικό παρά μόνο σε συνδυασμό με άλλα στοιχεία του οχήματος και, εφόσον ως εκ τούτου, η τήρηση μιας ή περισσοτέρων προδιαγραφών μπορεί να επαληθευθεί μόνον εφόσον η προς έγκριση τύπου τεχνική ενότητα ή δομικό στοιχείο λειτουργούν σε συνδυασμό με άλλα στοιχεία των οχημάτων, προσομοιωμένα ή πραγματικά, η έκταση της έγκρισης τύπου της τεχνικής ενότητας ή του δομικού στοιχείου πρέπει να περιορίζεται αναλόγως. Το πιστοποιητικό έγκρισης τύπου τεχνικής ενότητας ή δομικού στοιχείου αναφέρει τότε τους ενδεχόμενους περιορισμούς σχετικά με τη χρήση και τις τυχόν προδιαγραφές συναρμολόγησης. Κατά την έγκριση τύπου του οχήματος επαληθεύεται η τήρηση των εν λόγω περιορισμών και προδιαγραφών.
4. Με την επιφύλαξη των διατάξεων της παραγράφου 2, ο κάτοχος έγκρισης τύπου τεχνικής ενότητας ή ενός δομικού στοιχείου που χορηγήθηκε σύμφωνα με το άρθρο 4 είναι υποχρεωμένος να επιθέτει σε κάθε τεχνική ενότητα ή δομικό στοιχείο που παράγεται σύμφωνα με τον εγκεκριμένο τύπου, την εταιρική ή εμπορική του επωνυμία, την υπόδειξη του τύπου και, εφόσον το ορίζει η ειδική οδηγία, το σήμα έγκρισης τύπου που αναφέρεται στο άρθρο 8. Στην περίπτωση αυτή, δεν είναι υποχρεωμένος να συντάξει το πιστοποιητικό που προβλέπεται στην παράγραφο 2.
5. Ο κάτοχος πιστοποιητικού έγκρισης τύπου στοιχείου που, σύμφωνα με την παράγραφο 3, θέτει περιορισμούς όσον αφορά τη χρήση, πρέπει να παρέχει μαζί με κάθε παραγόμενη τεχνική ενότητα ή δομικό στοιχείο λεπτομερείς πληροφορίες σχετικά με τους περιορισμούς αυτούς και να υποδεικνύει τις τυχόν προδιαγραφές συναρμολόγησης.
6. Ο κάτοχος έγκρισης τύπου μη εκ κατασκευής τεχνικής ενότητας, η οποία έχει χορηγηθεί σε συνδυασμό με έναν ή περισσότερους τύπους οχημάτων, πρέπει να παρέχει μαζί με καθεμία από αυτές τις τεχνικές ενότητες λεπτομερείς πληροφορίες που επιτρέπουν τον προσδιορισμό αυτών των οχημάτων.
Άρθρο 8
1. Κάθε όχημα που παράγεται σύμφωνα με τον εγκεκριμένο τύπο πρέπει να φέρει σήμανση αποτελούμενη από:
- τον αριθμό έγκρισης,
- το μικρό γράμμα "e", του οποίου έπεται ο διακριτικός αριθμός ή το σύμβολο του κράτους μέλους που χορήγησε την έγκριση τύπου,
- την αναγνώριση του οχήματος με αριθμητικό ή αλφαριθμητικό κώδικα.
2. Κάθε τεχνική ενότητα ή κάθε δομικό στοιχείο που παράγεται σύμφωνα με τον εγκεκριμένο τύπο πρέπει να φέρει, εφόσον το προβλέπει η σχετική ειδική οδηγία, σήμα έγκρισης τύπου σύμφωνα με τις προδιαγραφές που περιλαμβάνονται στο παράρτημα V.
Ωστόσο, οι ενδείξεις που περιέχει το εν λόγω σήμα έγκρισης τύπου μπορούν να συμπληρώνονται με επιπλέον ενδείξεις με τις οποίες μπορούν να αναγνωρίζονται ορισμένα χαρακτηριστικά ίδια της συγκεκριμένης τεχνικής ενότητας ή του δομικού στοιχείου- αυτές οι επιπλέον ενδείξεις καθορίζονται, κατά περίπτωση, σε ειδικές οδηγίες σχετικές με τις εν λόγω τεχνικές ενότητες ή δομικά στοιχεία.
Άρθρο 9
1. Ο κατασκευαστής είναι υπεύθυνος για την κατασκευή κάθε οχήματος ή την παραγωγή κάθε τεχνικής ενότητας ή δομικού στοιχείου σύμφωνα με τον εγκεκριμένο τύπο. Η οριστική παύση της παραγωγής, καθώς και οιαδήποτε τροποποίηση των ενδείξεων στο δελτίο πληροφοριών, πρέπει να κοινοποιείται από τον κάτοχο της έγκρισης τύπου στις αρμόδιες αρχές του κράτους μέλους που έχουν χορηγήσει την εν λόγω έγκριση.
2. Εάν οι αρμόδιες αρχές του κράτους μέλους που αναφέρεται στην παράγραφο 1 κρίνουν ότι μια τροποποίηση του είδους αυτού δεν επιφέρει μεταβολές στο υπάρχον πιστοποιητικό έγκρισης τύπου ή δεν συνεπάγεται τη σύνταξη νέου πιστοποιητικού έγκρισης τύπου ενημερώνουν σχετικά τον κατασκευαστή.
3. Εάν οι αρμόδιες αρχές του κράτους μέλους που αναφέρεται στην παράγραφο 1 διαπιστώσουν ότι μια τροποποίηση των ενδείξεων στο δελτίο πληροφοριών δικαιολογεί τη διενέργεια νέων ελέγχων ή νέων δοκιμών ενημερώνουν σχετικά τον κατασκευαστή και διενεργούν τις δοκιμές. Όταν αυτές οι επαληθεύσεις ή δοκιμές υπαγορεύουν τροποποίηση του υπάρχοντος πιστοποιητικού έγκρισης τύπου ή τη σύνταξη νέου πιστοποιητικού, οι ιδίες αυτές αρχές διαβιβάζουν τα ενημερωμένα έγγραφα στις αρμόδιες αρχές των λοιπών κρατών μελών μέσα σε προθεσμία ενός μηνός από την ημερομηνία σύνταξης των εγγράφων.
4. Σε περίπτωση που ένα πιστοποιητικό έγκρισης τύπου οχήματος ή στοιχείου παύσει να ισχύει λόγω απόσυρσης ή οριστικής παυσης της παραγωγής του εγκεκριμένου τύπου οχήματος ή τεχνικής ενότητας ή δομικού στοιχείου, οι αρμόδιες αρχές του κτους μέλους που έχει χορηγήσει την εν λόγω έγκριση τύπου γνωστοποιούν το γεγονός μέσα σε προθεσμία ενός μηνός στις αρμόδιες αρχές των λοιπών κρατών μελών.
Άρθρο 10
1. Εάν το κράτος μέλος που έχει χορηγήσει την έγκριση τύπου οχήματος ή στοιχείου διαπιστώσει ότι οχήματα, τεχνικές ενότητες ή δομικά στοιχεία δεν είναι σύμφωνα με τον τύπο για τον οποίο χορήγησε έγκριση τύπου, λαμβάνει τα αναγκαία μέτρα για να διασφαλιστεί εκ νέου η πιστότητα της παραγωγής με τον εγκεκριμένο τύπο. Οι αρμόδιες αρχές του εν λόγω κράτους μέλους ενημερώνουν τις αρχές των λοιπών κρατών μελών για τα ληφθέντα μέτρα, τα οποία ενδέχεται, κατά περίπτωση, να καταλήξουν στην ανάκληση της έγκρισης.
2. Εάν ένα κράτος μέλος διαπιστώσει ότι οχήματα, τεχνικές ενότητες ή δομικά στοιχεία δεν είναι σύμφωνα με τον εγκεκριμένο τύπο, μπορεί να ζητήσει από το κράτος μέλος που χορήγησε την έγκριση τύπου οχήματος ή στοιχείου να επαληθεύσει τις διαπιστωθείες διαφορές. Το κράτος μέλος που έχει χορηγήσει την έγκριση τύπου διενεργεί τον έλεγχο μέσα σε προθεσμία έξι μηνών από την ημερομηνία παραλαβής της αίτησης. Εάν διαπιστωθει έλλειψη πιστότητας, οι αρμόδιες αρχές του κράτους μέλους το οποίο έχει χορηγήσει την έγκριση τύπου λαμβάνουν τα μέτρα που προβλέπονται στην παράγραφο 1.
3. Οι αρμόδιες αρχές των κρατών μελών αλληλοενημερώνονται, μέσα σε προθεσμία ενός μηνός, για την ανάκληση της χορηγηθείσας έγκρισης τύπου, καθώς και για τους λόγους που δικαιολογούν το εν λόγω μέτρο.
4. Εάν το κράτος μέλος που έχει χορηγήσει την έγκριση τύπου αμφισβητήσει την έλλειψη πιστότητας για την οποία έχει ενημερωθεί, τα ενδιαφερόμενα κράτη μέλη καταβάλλουν προσπάθειες προς ρύθμιση της διαφοράς. Η Επιτροπή τηρείται ενήμερη. Εφόσον χρειαστεί, προβαίνει στις κατάλληλες διαβουλεύσεις, προς εξεύρεση λύσης.
Άρθρο 11
Αποφασίζοντας με ειδική πειοψηφία, προτάσει της Επιτροπής, το Συμβούλιο μπορεί να αναγνωρίσει την ισοδυναμία ανάμεσα στους όρους ή τις διατάξεις σχετικά με την έγκριση τύπου οχημάτων, δομικών στοιχείων και τεχνικών ενοτήτων που θεσπιζονται από την παρούσα οδηγία και τις ειδικές οδηγίες και τις διαδικασίες που θεσπίζονται από διεθνείς ρυθμίσεις ή από τρίτες χώρες στα πλαίσια πολυμερών ή διμερών συμφωνιών μεταξύ Κοινότητας και τρίτων χωρών.
Άρθρο 12
Εάν ένα κράτος μέλος διαπιστώσει ότι οχήματα, τεχνικές ενότητες, δομικά στοιχεία που ανήκουν σε ένα εγκεκριμένο τύπο θέτουν σε κίνδυνο την ασφάλεια της οδικής κυκλοφορίας, μπορεί, για μέγιστο χρονικό διάστημα έξι μηνών, να απαγορεύσει στο έδαφός του την πώληση, τη θέση σε κυκλοφορία ή τη χρήση. Ενημερώνει αμέσως σχετικά τα άλλα κράτη μέλη και την Επιτροπή, διευκρινίζονται τους λόγους που επέβαλαν την απόφαση αυτή.
Άρθρο 13
Κάθε απόφαση για άρνηση χορήγησης ή ανάκληση έγκρισης τύπου οχήματος ή στοιχείου, για απαγόρευση πώλησης ή χρήσης οχήματος, τεχνικής ενότητας ή δομικού στοιχείου, η οποία έχει ληφθεί βάσει των διατάξεων που έχουν θεσπιστεί κατ' εκτέλεση της παρούσας οδηγίας, αιτιολογείται επακριβώς. Κοινοποιείται στον ενδιαφερόμενο με την υπόδειξη των ενδίκων μέσων που προβλέπονται από τις ισχύουσες νομοθεσίες των κρατών μελών και των προθεσμιών μέσα στις οποίες τα ένδικα αυτά μέσα είναι δυνατόν να ασκηθούν.
Άρθρο 14
1. Τα κράτη μέλη γνώστοποιούν στην Επιτροπή και στα άλλα κράτη μέλη, το αργότερο κατά την ημερομηνία που καθορίζεται στο άρθρο 18, τα ονόματα και τις διευθύνσεις:
α) των αρμοδίων αρχών για την έγκριση τύπου οχήματος ή στοιχείου και, ενδεχομένως, τους τομείς για τους οποίους είναι αρμόδιες και
β) των τεχνικών υπηρεσιών τις οποίες έχουν ορίσει, διευκρινίζοντας το είδος των διαδικασιών δοκιμών για τις οποίες έχει ορισθεί καθεμία από τις εν λόγω υπηρεσίες. Οι κοινοποιούμενες υπηρεσίες πρέπει να πληρούν τα εναρμονισμένα πρότυπα για τη λειτουργία των εργαστηρίων δοκιμών (ΕΝ 45001), υπό τις ακόλουθες προϋποθέσεις:
ι) ένας κατασκευαστής δεν μπορεί να ορίζεται ως τεχνική υπηρεσία εκτός από τις περιπτώσεις όπου αυτό προβλέπεται ρητά από τις ειδικές οδηγίες,
ii) για τους σκοπούς της παρούσας οδηγίας δεν θεωρείται εξαιρετικό για μια τεχνική υπηρεσία να χρησιμοποιεί εξωτερικό εξοπλισμό, εφόσον συμφωνούν οι αρμόδιες αρχές για την έγκριση τύπου οχήματος ή στοιχείου.
2. Μια κοινοποιούμενη τεχνική υπηρεσία θεωρείται ότι πληροί το εναρμονισμένο πρότυπο αλλά, ενδεχομένως, η Επιτροπή μπορεί να ζητήσει από τα κράτη μέλη να παρουσιάσουν αποδεικτικά στοιχεία.
Οι υπηρεσίες τρίτων χωρών μπορούν να κοινοποιούνται ως ορισθείσες τεχνικές υπηρεσίες μονο στα πλαίσια διμερούς ή πολυμερούς συμφωνίας μεταξύ της Κοινότητας και των συγκεκριμένων τρίτων χωρών.
ΚΕΦΑΛΑΙΟ ΙΙΙ Όροι για την ελεύθερη κυκλοφορία και μεταβατικές διατάξεις
Άρθρο 15
1. Τα κράτη μέλη δεν μπορούν να απαγορεύουν τη διάθεση στην αγορά, την πώληση, τη θέση σε κυκλοφορία και τη χρήση νέων οχημάτων που πληρούν τις διατάξεις της παρούσας οδηγίας. Πρώτη άδεια κυκλοφορίας μπορεί να ζητήσουν μόνον τα οχήματα που πληρούν τις διατάξεις της παρούσας οδηγίας.
2. Τα κράτη μέλη δεν μπορούν να απαγορεύουν τη διάθεση στην αγορά, την πώληση και τη χρήση νέων τεχνικών ενοτήτων ή δομικών μερών που πληρούν τις διατάξεις της παρούσας οδηγίας. Μόνον οι τεχνικές ενότητες ή τα δομικά μέρη που πληρούν τις διατάξεις της παρούσας οδηγίας μπορούν να διατίθενται στην αγορά και να πωλούνται για πρώτη φορά για να χρησιμοποιούνται στα κράτη μέλη.
3. Οι ειδικές απαιτήσεις που εφαρμόζονται στα οχήματα που αναφέρονται στο άρθρο 1 παράγραφος 3 στοιχείο β), καθορίζονται σύμφωνα με τη διαδικασία του άρθρου 16.
Στο μεταξύ, τα κράτη μέλη μπορούν να διατηρήσουν τις εθνικές νομοθεσίες τους που αφορούν αυτό τον τύπο των οχημάτων.
4. Κατά παρέκκλιση των παραγράφων 1 και 2:
α) τα κράτη μέλη τα οποία, όσον αφορά τα μοτοποδήλατα, προβλέπουν ιδιαίτερες προδιαγραφές στις εθνικές τους νομοθεσίες σχετικά με την παρουσία ποδωστηρίων ή/και το σύστημα μετάδοσης καθώς και με τον περιορισμό της μάζας, μπορούν πάντως να συνεχίσουν να τις εφαρμόζουν για μέγιστη περίοδο τριών ετών από την θέση σε εφαρμογή της παρούσας οδηγίας-
β) τα κράτη μέλη μπορούν να απαλλάσσουν από την τήρηση μιας ή περισσοτέρων προδιαγραφών των ειδικών οδηγιών τα οχήματα, τις τεχνικές ενότητες ή τα δομικά μέρη που προορίζονται:
- είτε για μη μαζική παραγωγή, έως 200 το πολύ μονάδων ετησίως και ανά τύπο οχήματος ή δομικού στοιχείου ή τεχνικής ενότητας,
- είτε για τις ένοπλες δυνάμεις, τις δυνάμεις τήρησης της τάξης, τις υπηρεσίες πολιτικής άμυνας ή τα δημόσια έργα.
Οι ανωτέρω απαλλαγές πρέπει να γνωστοποιούνται στα άλλα κράτη μέλη μέσα σε προθεσμία ενός μηνός από την ημερομηνία παραχώρησής τους-
γ) οι εγκρίσεις τύπου οχήματος ή στοιχείου που χορηγήθηκαν σε εθνικό επίπεδο πριν από τη θέση σε εφαρμογή της παρούσας οδηγίας ή των ειδικών οδηγιών που αντικαθιστούν τις αντίστοιχες εθνικές προδιαγραφές εξακολουθούν να ισχύουν στο έδαφος των κρατών μελών που τις έχουν χορηγήσει, επί τετραετή περίοδο κατ' ανώτατο όριο από την ημερομηνία κατά την οποία οι εθνικές νομοθεσίες αντικαθίστανται από την παρούσα οδηγία ή από τις αντίστοιχες ειδικές οδηγίες.
Η ίδια τετραετής περίοδος επεκτείνεται και στους τύπους οχημάτων, τεχνικών ενοτήτων ή δομικών στοιχείων, που ανταποκρίνονται στις εθνικές διατάξεις που ισχύουν πριν από τη θέση σε εφαρμογή της παρούσας οδηγίας ή των ειδικών οδηγιών σε εκείνα τα κράτη μέλη που χρησιμοποιούσαν άλλα νομοθετικά συστήματα από εκείνα των εγκρίσεων τύπου.
Τα οχήματα που εμπίπτουν στην παρέκκλιση αυτή μπορούν να διατίθενται στην αγορά, να πωλούνται και να τίθενται σε κυκλοφορία στη διάρκεια της εν λόγω περιόδου δεδομένου ότι δεν τίθεται χρονικός περιορισμός στη χρήση τους.
Δεν τίθεται χρονικός περιορισμός στη διάθεση στην αγορά, την πώληση και τη χρησιμοποίηση των τεχνικών ενοτήτων και των δομικών στοιχείων που προορίζονται για αυτά τα ίδια οχήματα.
5. Η παρούσα οδηγία δεν θίγει τη δυνατότητα των κρατών μελών να ορίζουν, τηρουμένων των διατάξεων της συνθήκης, τις απαιτήσεις που θεωρούν αναγκαίες για την εξασφάλιση της προστασίας των χρήστων κατά τη χρήση των εν λόγω οχημάτων, εφόσον τούτο δεν συνεπάγεται τροποποίηση των οχημάτων.
ΚΕΦΑΛΑΙΟ IV Διαδικασία προσαρμογής στην τεχνική πρόοδο
Άρθρο 16
Οι τροποποιήσεις που είναι αναγκαίες για την προσαρμογή στην τεχνική πρόοδο:
- των παραρτημάτων Ι έως VI,
- των διατάξεων των ειδικών οδηγιών που αναφέρονται στο παράρτημα Ι, οι οποίες ορίζονται ρητά σε καθεμία από τις οδηγίες αυτές,
αποφασίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ ( 1).
Άρθρο 17
Το αργότερο δύο έτη μετά την ημερομηνία που ορίζεται στο άρθρο 18, η Επιτροπή υποβάλλει έκθεση στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή όσον αφορά την πρόοδο της εφαρμογής της παρούσας οδηγίας.
Μετά από κατάλληλες διαβουλεύσεις, η Επιτροπή θα υποβάλει τα συμπεράσματά της ως προς τις τροποποιήσεις που ενδέχεται να επέλθουν στην παρούσα οδηγία, συνοδευόμενα, ενδεχομένως, από προτάσεις τροποποιήσεων.
ΚΕΦΑΛΑΙΟ V Τελικές διατάξεις
Άρθρο 18
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία, το αργότερο την 1η Ιανουαρίου 1994. Ενημερώνουν αμέσως σχετικά την Επιτροπή.
Οι διατάξεις αυτές, όταν θεσπίζονται από τα κράτη μέλη, περιλαμβάνουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής εκδίδονται από τα κράτη μέλη.
Άρθρο 19
Η παρούσα οδηγία απευθύνεται στα κράτη μέλη.
Λουξεμβούργο, 30 Ιουνίου 1992.

Labels: 7
3
8